Document ID: /roh_data/filtered/fineweb-2-filterrobots_roh.jsonl.gz/54283

Datas digitalas empè da plunas da palpiri
Quai è era l’avegnir tar la taglia. Perquai ston ils abitants da Cuira en in project da pilot trametter lur decleraziun da taglia quest onn directamain al chantun enstagl a la citad.
Documents vegnan digitalisads
Tut ils documents da taglia ch'ils abitants da Cuira inoltreschan anc en furma da palpiri, vegnan ussa digitalisads en in center chantunal a Cuira e lura tramess sco documents electronics als commisaris da taglia da la citad. Uschia ch’ils cumissaris han tut ils documents ch'els dovran per pudair taxar quant bler che mintg’in sto pajar direct sin lur computer.
In auter avantatg è tenor Toni Hess da l'administraziun da la taglia chantunala, ch’ins spargna era raps cun quest nov process. Quest proceder duess dal reminent davent da l’auter onn vegnir schlargiads sin tut las vischnancas en il Grischun.